મકરસંક્રાંતિ પર તલની ચીકી અથવા તલના લાડુ ખવાશે. તલને શેકીને આ વાનગી બનાવાય છે. તેમાં ગોળ નખાય છે. મરાઠીમાં કહે છે તિલ ગુડ ઘ્યા આણિ ગોડ ગોડ બોલા. એટલે કે તલ-ગોળ ખાવ અને મીઠું મીઠું બોલો. તલ-ગોળને લાડુની જેમ વાળીને તેમાં થોડું ઘી નાખવામાં આવે છે. જેથી તે બહુ ચીકણું ન બને. તીલનાં બીમાં ખૂબ જ પોષક તત્ત્વો રહેલાં છે. લગભગ ૨૮ ગ્રામ જેટલાં તલનાં બીમાં ૧૬૦ કેલેરી અને ૧૩.૬ ગ્રામ ચરબી રહેલી છે. તેમાંથી ૧૧ ગ્રામ હૃદય માટે તંદુરસ્ત અનસેચ્યુરેટેડ ચરબી રહેલી છે જે તમારું કૉલેસ્ટેરૉલનું સ્તર નીચું કરે છે. પરિણામે હૃદય રોગનું જોખમ ઘટે છે. તલનાં બીમાં ખાંડ નથી હોતી પરંતુ ગોળ નખાય છે. આમ તેમાં ૧/૪ કપ પીરસો તો તેમાં ૩૬.૬ ગ્રામ સર્કરા રહેલી હોય છે. તે ૯ ચમચી ખાંડ કરતાં થોડી વધુ થાય છે. વધુ ખાંડ ખાવ તો હૃદય રોગ, મેદસ્વિતા અને ટાઇપ ૨ ડાયાબિટીસનું જોખમ વધી શકે છે. વધુ પડતી ખાંડથી દાંતને પણ હાનિ પહોંચે છે.